open-index/open-wikipedia-markdown huggingface dataset:
Steinar Jøraandstad

**Steinar Baard Jøraandstad** (født 14. juni 1903 i Oslo, død 2. mai 1946) var en norsk skuespiller og sanger.

Jøraandstad debuterte på scenen i 1926 på Chat Noir i Oslo. Han var en av Norges fremste plateartister på 1930-tallet med innspillinger for Odeon og Telefunken.
 
## Filmografi
### Langfilm
* 1938 – *[[Bør Børson Jr. (1938)|Bør Børson Jr.]]* – Sola  
* 1936 – *[[Morderen uten ansikt]]* – Rye, rittermester 
* 1934 – *[[En stilla flirt]]* – Dr. Gerhardt 
* 1933 – *[[Vi som går kjøkkenveien (film)|Vi som går kjøkkenveien]]* – Frigaard 
* 1933 – *[[Kjærlighet og dynamitt]]* – Ragge  
* 1932 – *[[Studenter i Paris]]*

### Kortfilm
* 1930 – *[[Tango-foxtrot]]*

## Eksterne lenker
*
Trondenes Historiske Senter

**Trondenes Historiske Senter** (**THS**) er et kulturhistorisk senter i Harstad. Senteret er plassert i historiske omgivelser med Trondenes kirke (ca. 1200–1450) som naturlig midtpunkt, og med skiltet kultur- og natursti til Altevågen – der det fortsatt finnes spor av nausttufter og gravsteder fra vikingtid.

THS ble innviet i mai 1997, og er en avdeling av Sør-Troms museum.

Den historiske museumsutstillingen «Med plog, kors og sverd gjennom 1000 år» viser nordnorsk historie fra vikingtid og middelalder, frem til 2. verdenskrig og dagens bysamfunn. Utstillinga er tekstet på norsk, engelsk og tysk og inkluderer bildespill med norsk og engelsk tale.

**Trondenes Middelaldergård** er bygget i tilknytning til den historiske utstillingen inne på museet. Dette er et rekonstruert gårdsanlegg fra ca. år 1200 basert på Trondenes historie slik den er kjent gjennom arkeologiske utgravninger og skriftlige kilder. Gårdsanlegget står ferdig med ei årestue, ei smie og ei stavkirke. På sommerhalvåret er gården preget av dyreliv og åkerlapper.

## Utstilling
Utstillingen skal etablere en forståelsesbakgrunn for det unike kulturhistoriske monumentet kirka på Trondenes med det nærmeste landskapet er.
I overensstemmelse med aktuell forskning skal utstillingen på samme tid ha et lokalt forankret hverdagsperspektiv og et nærmest globalt perspektiv med Trondenes som utkikkspunkt.

## Kilder
* Sør-Troms museum
* ''Trondenes historiske senter'' i Arkitekturguiden
Plavac mali

**Plavac mali** (kroatisk: *plav* «blå», *mali* «liten») er en rødvinsdrue som dyrkes lans Dalmatiakysten av Kroatia. Druen er en krysning av de gamle druene Zinfandel og Dobričić. Zinfandel-druen stammer fra disse områdene, og ble innført til Amerika av kroatiske immigranter. Plavac mali er kjent for å produsere viner som er rike på smak, mørke og sterke på både alkohol og garvesyre. Kroatiske viner av denne druen er blant annet den røde Dingac og Postup (begge fra Pelješac-halvøya), Ivan Dolac og Sveta Nedilja (Hvar-øya), Bolski plavac (Brač-øya) og rosen Opolo.

I områdene nord for Split kalles denne druen også for *Kastelanski Seljenak*.

## Referanser
Filmåret 1902

**Filmåret 1902** er en oversikt over lanserte filmer og filmpersonligheter i 1902.

## Hendelser
* Sveriges første faste kino, Kinematografen i Göteborgs arkader, åpner. 
* Den franske filmen *[[Reisen til månen]]* lanseres. Den regnes som den første science fiction-filmen.

## Årets filmer
*[[Reisen til månen]]* (fr. orig. *Le voyage dans la lune*)

## Eksterne lenker
*
Kadetten Schaffhausen

**Kadetten Schaffhausen** er en håndballklubb i Schaffhausen i Sveits. Klubben ble sveitsisk mester i sesongene 2004/2005, 2005/2006, 2006/2007, 2009/10, 2010/11 og 2011/12.
Den norske tidligere landslagsspilleren Stian Vatne spilte for klubben fra 1997 til 2001.

## Eksterne lenker
*
Westworld

:*For TV-serien med samme navn, se [[Westworld (TV-serie)]]*

***Westworld*** er en amerikansk science fiction-thriller fra 1973 skrevet og regissert av Michael Crichton. Hovedrollene spilles av Richard Benjamin og James Brolin, mens Yul Brynner har en sentral birolle. *Westworld* var den første spillefilmen som Crichton regisserte. 

Den ble i 1976 etterfulgt av *[[Futureworld]]*. I 1980 kom den kortlivede TV-serien *Beyond Westworld* og i 2016 kom serien ''Westworld''.

## Handling
Peter og John kommer til den eventyrlig og høyteknologiske fornøyelsesparken Delos. Selskapet reklamerer for en autentisk ferie for de pengesterke – til en annen epoke med tidsriktige kulisser og roboter i menneskedrakt som innbyggere. Gjestene kan velge mellom en romersk verden, en middelaldersk verden eller western world. De velger den siste, en tro kopi av ville vesten befolket med roboter. Ved første øyekast er alt i skjønneste orden. De havner i barslagsmål, går i duell som i en westernfilm, og går til sengs med robothorer. Robotene styres av en datasentral på dagtid og repareres nattestid.

En elektronisk feil i datasentralen gjør imidlertid at robotene begynner å styre seg selv. Det oppstår kaos når de menneskelignende maskinene inntar en fiendtlig holdning til stedets gjester.

## Om filmen
*Westworld* var den første filmen som benyttet Computer-generated imagery (GGI) i 2D. Tre år etter, i *[[Futureworld]]* ble tredimensjonale animerte effekter første gang tatt i bruk.

### Anmelderne
Filmen fikk god mottakelse av kritikerne, noen som gjenspeiles i at den har fått så mye som 86 % på Rotten Tomatoes. Anmelderne i *[[Variety]]* beskrev den som «utmerket», mens den amerikanske anmelderen Leonard Maltin gav den tre av fire stjerner.

### Priser og nominasjoner
Filmen ble nominert til en Hugo ved Hugo Award og året etter til en Golden Scroll ved Saturn Award. Michael Crichton ble nominert til en Nebula Award ved Science Fiction and Fantasy Writers of America for sitt arbeid med filmen.

## I rollene
* Richard Benjamin: Peter Martin
* James Brolin: John Blane
* Yul Brynner: Revolvermannen i Westworld
* Norman Bartold: Mittelalterlicher Ritter
* Alan Oppenheimer: Sjefstekniker
* Victoria Shaw: Mittelalterliche Königin
* Dick Van Patten: Banker
* Linda Gaye Scott: Arlette
* Steve Franken: Tekniker
* Michael T. Mikler: Schwarzer Ritter
* Terry Wilson: Sheriff
* Majel Barrett: Miss Carrie
* Anne Randall: Daphne

## Referanser


## Eksterne lenker
*
Europavei 8 (Norge)

**Europavei 8** (E8) er en norsk riksvei som går mellom Tromsø og grensen mot Finland ved Kilpisjärvi. Mellom Nordkjosbotn og Skibotn deler den trasé med . Veiens lengde i Norge  er 164,4 km inkludert 43,6 km felles trasé med Europavei 6. Veien er del av .

## Historikk
Betegnelsen E78 ble innført 1. juni 1965 for strekningen Tromsø – Kilpisjärvi – Torneå. UNECE besluttet i 1983 å reformere systemet. E78 skulle få nummeret E08 og E6 skulle få nummeret E47. Det tok noen år med forhandlinger om E6 og først 1992 ble det nye systemet innført i Norge der E8 gikk (Tromsø – Kilpisjärvi – Torneå). Etter det gamle nummersystemet fra 1950 gikk E8 fra London via Warszava til grensen mot Sovjetsamveldet.

I 2013 ble 9,6&nbsp;km av E8 gjennom Lavangsdalen utbedret med midtrekkverk og forbikjøringsstrekninger. Arbeidet kostet 220 millioner kroner. I perioden fra 2000 til 7. januar 2011, da fem mennesker omkom i bussulykken i Lavangsdalen, har 22 mennesker mistet livet her. Fra 2011 til 2025 har 18 personer omkommet på E8.

2015 ble oppgraderingen av den 6,9 km lange strekningen Halsebakkan ferdigstilt.

2019 ble den tidligere riksvei 862 del av E8.

## Standard
Det er ikke bygd motorveier eller motortrafikkveier langs europavei 8, men på noen strekninger med en fartsgrense på 90 km/t. Disse er:
*Fredheim–Steinneset (9 km) (denne strekning har midtrekkverk)
*Laksvatn–Nordkjosbotn (18 km)
*Skibotn–Gustavslåtta (10 km)
*Nedre Steinbakken-riksgrensen (16 km)
Firefeltsvei finnes kun i Tromsø. 
De finns i Giævernesettunnelen og Tromsøysundtunnelen og tilsluttende strekninger.

## Trafikkmengde

## Kommuner og knutepunkter
###### 

## Se også
*Europavei 8 (Finland)
*Europavei 8

## Referanser




## Eksterne lenker
* Vegvesenets vegkart
Agility Group

**Agility Group** (tidligere Grenland Group) er et entreprenørselskap innen engineering, anskaffelser og fabrikasjon. Selskapet ble etablert 27. september 2004 etter fusjonen mellom Grenland Offshore Holding, Karmøy Stålindustrier og Hitec Framnæs. 6. juni 2012 byttet selskapet navn til Agility Group.

**Agility AS**, et datterselskap av Agility Group, produserer undervannsutstyr som manifoldmoduler og integrerte brønnrammesystemer. Fabrikasjonsanleggene og hovedkontoret ligger på Røra i Skien, med ytterligere produksjon på Kaldnes i Tønsberg. Tidligere hadde selskapet også drift i Langesund, som ble lagt ned i juli 2014.

## Referanser


## Eksterne lenker
* Hjemmesiden til Agility AS
TTH Holstebro

**Team Tvis Holstebro** (stiftet 1. mai 2000) er en håndballklubb i Holstebro i Midtjylland i Danmark. Klubbens herrelag spiller i Herre Håndbold Ligaen, og kvinnelaget spiller i Damehåndboldligaen. De norske landslagsspillerne Thomas Skoglund og Lars Erik Bjørnsen har tidligere spilt for klubben. Ida Alstad spilte for damelaget i 2013/14-sesongen, og Camilla Herrem sesongen 2015/16. Silje Solberg spilte for klubben fra 2014 til 2016. Klubbens hjemmebane er Gråkjær Arena. 

## Sportslige resultater
* Herrelagets tok sølv i ligaen sesongen 2015/16 og bronse i sesongene 2008/09, 2011/12 og 2013/14.
* Herrelaget tok gull i den danske cupen i 2008.
* I 2012/2013 sesongen tok herrelaget klubbens første internasjonale medalje, da de tok bronsemedalje i EHF-cupen. 
* Kvinnelaget tapte den danske cupfinalen 36-28 for Viborg HK. 
* Kvinnelaget vant den kvinnelige utgaven av EHF-cupen i 2012/2013-sesongen, da franske Metz ble slått over to kamper.
* Kvinnelaget vant cupvinnercupen i sesongen 2015/16.

## Referanser


## Eksterne lenker
*
Ì

**Ì** og **ì** (*[[I]]* med grav aksent) er en bokstav som brukes i latinsk skrift på flere språk. Den anses dog ikke for å være en egen bokstav på noe språk: Den er alltid bare en annen utgave av bokstaven *i*. På vietnamesisk representerer aksenten lav, fallende tone, i pinyin-systemet for å transkribere kinesisk, fallende tone, i skotsk-gaelisk, representerer den lang uttale, mens på walisisk, kort uttale. 

I ISO 9-systemet for å transkribere kyrillisk skrift, representerer *ì* den ukrainske bokstaven І.

I Unicode kodes *ì* som U+00CC (&#XCC;) og U+00EC (&#XEC;).
Øyvind Flatnes

**Øyvind Flatnes** (født 6. mai 1978 i Sveio i Hordaland) er en norsk forfatter, skribent og historiker. Flatnes er utdannet master i historie fra Universitetet i Bergen i 2005. Han spesialiserte seg i middelalderhistorie og militærhistorie med masteravhandlingen *Leidangen i operativ tjeneste*.

Flatnes debuterte i 2005 med boka *Vakre våpen – svart krutt: svartkruttskyting i krig, jakt og konkurranse*, utgitt på Landbruksforlaget (nå Tun forlag). Boka ble kåret til årets fagbok av Dagbladets lesere i 2005. Som skribent er han mest kjent for artikler knyttet til historie og den praktiske bruken av eldre skytevåpen. Han har blant annet bidratt med historieartikler i bøkene om westernhelten Morgan Kane.

## Bibliografi
* *Norske militære og sivile kammerladningsgeværer*  (svartkrutt.net 2021) 
* *Skyting med gamle våpen: fra steinalderbue til svartkruttpatron*  (svartkrutt.net 2017) 
* *From Musket to Metallic Cartridge: A Practical History of Black Powder Firearms*  (Crowood Press 2013) 
* *Vakre våpen – svart krutt: svartkruttvåpen i krig, jakt og konkurranse*  (Landbruksforlaget 2005) 

## Referanser


## Eksterne lenker
* svartkruttnett- Øyvind Flatnes' hjemmeside
* Her er lesernes favorittbøker – artikkel fra Dagbladet
* Kruttbok fra smauet  - artikkel fra Haugesunds Avis
Juan Negrín

**Juan Negrín** (født 3. februar 1892, død 12. november 1956) var den siste statsminister i Den andre spanske republikk. Han kom fra en velstående familie, utdannet seg til lege og etablerte seg som forsker. Som politiker representerte sosialistpartiet PSOE. Han var Spanias finansminister, fra september 1936 til mai 1937, i regjeringen til Francisco Largo Caballero, og  deretter statsminister fram til Republikken falt i februar 1939. 

Republikken var presset av Francos opprørsstyrker med støtte fra Hitler og Mussolini så vel som fra store deler av den spanske eliten. Den lovlig valgte republikanske regjeringen fikk på  sin side ingen hjelp fra vestlige demokratier, Stalin var den eneste som var villig til å selge dem våpen, noe de fikk til inflaterte priser. I tillegg forsøkte Stalin å blande seg i Spanias indre anliggender. Parallelt med forhandlingene med Sovjet forsøkte Negrín hele tiden å holde kontakten med Folkeforbundet, med Storbritannia, Frankrike og USA, men uten resultat. Negrín fortsatte det militære forsvaret av Republikken også etter det var klart at de kom til å tape, fordi han mente overgivelse ville føre til nedslakting av republikansk side.  

Etter Republikkens fall i 1939 gikk han i eksil. Til tross for flere krav om utlevering til Spania, ble han, takket være Mexicos beskyttelse værende i Frankrike. Negrín ble dømt in absentia til 30 års fengsel av Francos Spesialdomstol for frimurere og kommunister til tross for at han ikke var noen av delene. All eiendom han og familien hadde i Spania ble beslaglagt. Faren ble fengslet fordi han var hans far, og døde kort tid etter at han slapp ut av fengsel i 1941. Juan Negrín døde i Paris i 1956. 

Juan Negrín som var en progressiv, moderat sosialist ble i ettertiden utsatt for godt planlagte svertekampanjer fra Francos propagandaapparat, men også fra sine egne. Han ble ekskludert fra PSOE i 1946. Det er spesielt to spanske historikere som har bidratt til å få fram Negríns historie, Angel Viñas og Ricardo Miralles. I 2008 vedtok PSOE at han og 35 andre tidligere partimedlemmer skulle rehabiliteres politisk.

## Referanser
Nina Rotsjeva

**Nina Rotsjeva** (russisk: Нина Рочева; født *Nina Seljunina* (russisk: Нина Селюнина)) (1948–2022) var en sovjetisk langrennsløper som konkurrerte internasjonalt fra 1974 til 1980. Hun gikk andreetappen på det sovjetiske laget som tok sølvmedaljene på 4 x 5&nbsp;km stafett under OL 1980 i Lake Placid.

Rotsjeva tok også to VM-medaljer i stafett: gull (under pikenavnet Seljunina i VM 1974 i Falun, og bronse i VM 1978 i Lahtis.

Hun var gift med OL-vinneren Vasilij Rotsjev og mor til Vasilij jr., som også er OL-medaljør i langrenn.

## Referanser


## Eksterne lenker
*
Førkolonial tid

**Førkolonial tid** er et relativt tidsbegrep som brukes i forbindelse med geografiske områder som har vært kolonisert, først og fremst under europeiske nasjoner samt USA. For slike områder gir det mening å diskutere historien gjennom tre tidsperioder: *Førkolonial tid* som ble fulgt av *kolonitiden* som igjen avløses av *postkolonial tid*. 

For å fastslå når *førkolonial tid* tok slutt må en bestemme når kolonitiden begynte. Den første europeiske virksomhet i Afrika var ikke basert på kolonistyre, men samarbeid med lokale makthavere. Etablerte handelsforbindelser, f.eks. i form av handelsfort, er ikke tilstrekkelig, og det blir feilaktig å omtale de ulike handelsfort fra europeiske nasjoner som kolonier. Danmark, Sverige, Holland og Tyskland hadde ikke kolonier på Gullkysten.
De tolv små profeter

**De tolv små profeter** eller **Tolvprofetboken** (arameisk: תרי עשר‎, *Trei Asar*, «Tolv») er en kollektiv betegnelse på de siste tolv bøkene i Den hebraiske Bibelen og Det gamle testamente. Grunnen til at bøkene kalles små, er at deres lengde og omfang er langt kortere, og således mindre betydningsfulle enn de tre store profetbøkene *[[Jesajas bok]]*, *[[Jeremias bok]]*, *[[Esekiels bok]]*, tidvis medregnes også *[[Daniels bok]]*, noe som øker antallet til fire store profetbøker.

Det er ikke kjent om disse korte verkene ble samlet og overført til en enkel skriftrull, men det første bevis for De tolv som en kollektiv samling er fra rundt 190 f.Kr. i skriftene til den hellenistiske, jødiske skriveren og lærde Ben Sirak (kjent for blant annet *[[Siraks bok]]*). Dessuten fra dødehavsrullene som antyder at den moderne, velkjente orden ble etablerte allerede ved 150 f.Kr. Det er antatt at i begynnelsen ble de første seks samlet, og senere ble ytterligere seks lagt til; de to gruppene synes å utfylle hverandre, med *[[Hoseas bok]]* og ut *[[Mikas bok]]* som løfter spørsmålet om synd, og *[[Nahums bok]]* og ut *[[Malakis bok]]* foreslår oppløsning. Den 16. mars 2021 kom nyheten at israelske arkeologer har funnet deler av en bibelsk skriftrull som er ca. 2.000 år gammel. Fragmentet inneholder de 12 små profeter og omtales som et av de mest betydelige funnene siden Dødehavsrullene. 

Betegnelsen over de 12 små profeter er i rekkefølge:

*Hoseas bok
*Joels bok
*Amos' bok 
*Obadjas bok
*Jonas bok
*Mikas bok

*Nahums bok
*Habakkuks bok
*Sefanjas bok
*Haggais bok
*Sakarjas bok
*Malakis bok

## Referanser


## Litteratur
* Coggins, Richard; Han, Jin H. (2011): ''Six Minor Prophets Through the Centuries: Nahum, Habakkuk, Zephaniah, Haggai, Zechariah, and Malachi'', John Wiley & Sons. ISBN 978-1-44434279-6.
* Redditt, Paul L (2003): «The Formation of the Book of the Twelve», Redditt, Paul L; Schart, Aaron: *Thematic threads in the Book of the Twelve*. Beihefte zur Zeitschrift für die Alttestamentliche Wissenschaft. Walter de Gruyter. ISBN 978-3-11017594-3.
* Zvi, Ehud Ben (2004): «Introduction to The Twelve Minor Prophets», i: Berlin, Adele; Brettler, Mark Zvi: *The Jewish Study Bible*. Oxford University Press. ISBN 978-0-19529751-5.

## Eksterne lenker
* Aster, Shawn: «The 12 Minor Prophets», *My Jewish Learning*
GOG Svendborg TGI

**GOG Svendborg TGI** (stiftet 2005) var en håndballklubb i Gudme på Fyn i Danmark. Klubbens herrelag spilte i Håndboldligaen og ble seriemester i sesongen 2006/2007. 26. januar 2010 ble klubben slått konkurs og lagets kamper i sesongen 2009/2010 ble satt til resultatet 0–0. De norske landslagsspillerne Thomas Skoglund og André Jørgensen spilte for klubbens herrelag inntil konkursen. Moderklubben GOG spilte i 2. divisjon fra sesongen 2010/2011 og rykket opp i Håndboldligaen etter å ha vunnet 1.divisjon  sesongen 2012/13.

Klubben hadde et kvinnelag som opphørte i 2009 da det gikk inn Odense GOG. De tidligere norske landslagsspillerne Marianne Rokne og Anette Hovind Johansen spilte tidligere for damelaget.

## Referanser




## Eksterne lenker
*
Lutz Pfannenstiel

**Lutz Pfannenstiel** (født 12. mai 1973 i Zwiesel) er en tysk tidligere fotballkeeper. Han er den første og eneste profesjonelle fotballspilleren som har spilt fotball i alle de seks kontinentale fotballforbund i FIFA.

## Klubbkarriere
Han er mest kjent for å ha spilt for 24 forskjellige klubber over hele verden i løpet av sin karriere. Da han signerte for den brasilianske klubben Atlético Ibirama, hadde han spilt fotball på alle de seks kontinentene.

Da han spilte i Singapore ble han anklaget for å hjelpe mafiaen med kampfiksing. Han satt fengslet i tre måneder, men ble aldri funnet skyldig av verken en dommer eller jury. Etter å ha passert flere løgndetektortester ble han til slutt sluppet fri, 16 kg lettere og et titalls tusen dollar fattigere.

26. desember 2002 var han klinisk død tre ganger etter en kollisjon med en annen spiller, da han spilte for Bradford Park Avenue mot Harrogate Town i UniBond League. Skaden var så alvorlig at dommeren, John Moss, valgte å avbryte kampen. Bradford Park Avenue ledet 2-1 i det kampen ble avbrutt.

Mens Pfannenstiel spilte for Bærum i 2003 var det flere speidere fra europeiske toppklubber på kampene. De var der for å se nærmere på Nick Rios Haugen. Ifølge han selv, skal speiderne ha vært på fire kamper, og Pfannenstiel ble banens beste i samtlige. Dette resulterte i at han ble tilbudt en måneds prøvespill med AC Milan. Italienerne var fornøyd med Pfannenstiel, men valgte å la ham gå til Calgary Mustangs.

## Referanser


## Eksterne lenker
* 
* Spillerens hjemmeside  (Tysk)
Det første store togrøveriet

***Det første store togrøveriet*** (originaltittel: *The First Great Train Robbery*) er en britisk action- og kriminalfilm fra 1979 regissert av Michael Crichton. Den er basert på hans egen 1975-roman, *[[Det store togrøveriet (roman)|Det store togrøveriet]]*. Hovedrollene spilles av Sean Connery, Donald Sutherland og Lesley-Anne Down.

Både filmen og boka er basert på en virkelig hendelse kjent som Great Gold Robbery of 1855.

Den er kjent under tittelen *The Great Train Robbery* i USA.

## Handling
Handlingen er lagt til året 1860 i England. Det transporteres gull for 25 000 pund med jernbane, og historiens første kupp på tog i fart utføres.

## Om filmen
Filmen gjorde det kommersielt brukbart i USA hvor den brakte inn $13 millioner på kino.

Den fikk bra omtale av *[[Variety]]* og Roger Ebert. Den har fått brukbare 78% på Rotten Tomatoes.

## Priser og nominasjoner
Filmen vant en Edgar-pris.
## I rollene
*Sean Connery: Edward Pierce 
*Donald Sutherland: Robert Agar 
*Lesley-Anne Down: Miriam 
*Alan Webb: Edgard Trent
*Pamela Salem: Emily Trent
*Gabrielle Lloyd: Elisabeth Trent
*Malcom Terris: Henry Fowler
*Michael Elphick: Burgess
*Wayne Sleep: William "Clean Willy"

## Referanser


## Eksterne lenker
*
Olta Boka

**Olta Boka** (født 1991) er en albansk sangerinne som representerte Albania i Eurovision Song Contest 2008 med sangen Zemrën e lamë peng (*[[norsk]]: «Vi satte hjertet på spill»*). I 2007 vant hun den albanske musikkfestivalen Festivali i Këngës, der vinneren fikk representere Albania i Eurovision Song Contest. Våren 2009 slapp hun sin første singel, foruten Zemrën e lamë peng, med navn *S'duhet të të dua*, som ble en hit i Albania. Høsten 2009 var hun deltaker i den albanske låtkonkurransen Kënga Magjike, der hun kom på 9.-plass. I 2010 deltok hun i Kënga Magjike med låten *Mbete një breng*, som hun kom på 8.-plass med, og vant prisen for "Beste ballade". I 2011 deltok hun for tredje år på rad i samme konkurranse, med låten *Anna*, som hun ende på 14.-plass med.

## Festivali i Këngës
Boka ble oppdaget av låtskriver Adrian Hila i den Idol-lignende sangkonkurransen *Ethet*. Hun avbrøt sin deltakelse i TV-programmet for å ta del i Festivali i Këngës. Hun vant finalen i desember i 2007, men ikke uten kontroverser. Låten *Jeta kërkon dashuri* så lenge ut til å vinne, men de to siste av syv jurymedlemmer gav Zemrën e lamë peng full pott, mens *Jeta kërkon dashuri* ikke fikk ett eneste poeng. Etter finalen var det snakk om at jurymedlemmene Alban Skënderaj og Gjergj Xhuvani diskriminerte de kosovo-albanske jentene Flaka Krelani og Doruntina Disha. TV-kanalen RTSH bestemte seg allikevel etter et møte at Zemrën e lamë peng var den rette vinner. Boka endte på 17.-plass i Eurovision Song Contest 2008. Hun tok del som gjesteartist i Festivali i Këngës under duettaften både i 2008 og 2009, sammen med henholdsvis Marjeta Billo og Denisa Macaj.

## Referanser


## Eksterne lenker
* 
* 
* 
*
Flinders University

**Flinders University** eller **The Flinders University of South Australia** er et offentlig universitet i Adelaide i delstaten Sør-Australia i Australia. Det ble grunnlagt i 1966 og er oppkalt etter oppdageren Matthew Flinders som utforsket store deler av South Australias kystlinje tidlig på 1800-tallet.

Universitetet ble åpnet som Bedford Parkcampusen av University of Adelaide av Dronning Elizabeth, Dronningmoren 25. mars 1966.
## Referanser


## Eksterne lenker
*
Miguel Santín del Castillo

**Miguel Santín del Castillo** (1830-1880) var en salvadoransk politiker som var El Salvadors president fra 7. februar 1858 til 7. juni 1858, og igjen fra 18. september 1858 til 19. januar 1859.

Han var offiser og grunnla San Salvadors militærakademi. I en alder av 28 år var han den yngste presidenten i landet.

## Referanser
Stiletthæl

En **stiletthæl** eller bare **stilett** er en lang, tynn hæl  på damesko. Høyden kan variere fra 5 til 18 cm og ha en diameter på cirka en halv til en cm. Stiletter med hæler under 5 centimeter i høyde kalles for *[[kitten heels]]* på engelsk.

Stiletthæler har fått navn fra stilett, et kort stikkvåpen.

Fottøy med høye hæler omfatter for øvrig alt fra cowboystøvler og platåsko til pumps og fetisjistiskt skotøy brukt i erotisk lek. Høyhælte sko gir en høyreist figur, et framskutt bekkenparti og stor belastning på tærne, spentmuskulatur i beina og ustø gange. Slike damesko, særlig spisse og med overdrevne stiletthæler er, sammen med nylonstrømper, blitt et symbol for «velkledd, sensuell kvinnelighet» i den vestlige populærkulturen. På 1600- og 1700-tallet var sko og støvler med store hæler også del av den europeiske herremoten.

## Se også
* Skohæl
* Platåsko
* Skofetisjisme

## Eksterne lenker
*
Eddy Offord

**Eddy Offord** (også stavet **Eddie Offord**) er en engelsk tidligere produsent og lydtekniker, som arbeidet sammen med en rekke kjente populære band innen sjangeren progressiv rock på 1970-tallet. Han er mest kjent for sitt samarbeide med Yes og Emerson, Lake & Palmer. Emerson, Lake and Palmers låt «Are You Ready, Eddy?» fra albumet *Tarkus*, er en hyllest til Eddy Offord. 

Han var også med Yes på turneer, og var lydtekniker for bandet under konserter. I 1999 trakk Eddy Offord seg tilbake fra musikkbransjen. Han bor nå i California i USA.

## Utvalg av album Eddy Offord har bidratt til
### Med [[Emerson, Lake and Palmer]]
(som lydtekniker)
* *[[Emerson, Lake & Palmer (album)|Emerson, Lake & Palmer]]* (1970)
* *Tarkus* (1971)
* *Pictures at an Exhibition* (1971)
* *Trilogy* (1972)
### Med [[Yes]]
(som med-produsent og lydtekniker unntatt der annet er spesifisert)
* *[[Time and a Word]]* (1970) (kun som lydtekniker)
* *[[The Yes Album]]* (1971)
* *[[Fragile (album)|Fragile]]* (1971)
* *[[Close to the Edge]]* (1972)
* *[[Yessongs]]* (1973)
* *[[Tales from Topographic Oceans]]* (1973)
* *[[Relayer]]* (1974)
* *[[Drama (Yes-album)|Drama]]* (1980) (kun som med-produsent)
* *[[Union (album)|Union]]* (1991) (kreditert, men Jonathan Ellis har sannsynligvis re-mixet)

### Med David Sancious & Tone
(som med-produsent og lydtekniker)
* *True Stories* (1978)
### Med The Dregs
(med-produsent sammen med Steve Morse)
* *Industry Standard* (1982)
### Med Pallas
* *The Sentinel* (1984)
### Med [[311]]
* *Music* (1993)
* *Grassroots* (1994)
### Med National Head Band
* *Albert 1* (1971)

## Eksterne lenker
* 
* Tim Morse-intervju med Eddy Offord
Circa:

**CIRCA:** er et progressiv rock-supergruppe/prosjekt som ble startet av de fire musikerne Alan White (trommer), Tony Kaye (Hammondorgel), Billy Sherwood (bassgitar og vokal) og Jimmy Haun (gitar), som alle på et eller annet tidspunkt har vært involvert i Yes: White som trommeslager fra 1972 til 2022, Kaye som keyboardist i to perioder (1968&ndash;1971 og 1983&ndash;1995), Sherwood som produsent, keyboardist og gitarist mellom 1991 og 2000 samt bassist fra 2016 og Jimmy Haun som studiomusiker og en av mange gitarister på Yes-albumet *[[Union (album)|Union]] i [[1991]]*. I tillegg var den fremtidige trommeslageren i Yes, Jay Schellen, medlem av Circa: fra 2008 til 2010.

Bandets debutalbum, *CIRCA: 2007* ble utgitt i 2007 og ble fulgt opp med en turné. En konsert ble filmet, og ble utgitt på DVD som *CIRCA: Live* i 2008. Etter dette sluttet Alan White for å konsenterere seg om Yes og deres turne (''In the Present''), og ble erstattet av Jay Schellen. Album nummer to, *CIRCA: HQ*, kom i januar 2009. Etter flere utskiftinger av bandmedlemmer, har CIRCA: gitt ut ytterligere to studioalbum og et konsertalbum.

## Diskografi
**Studioalbum**
*2007 *CIRCA: 2007*
*2009 *CIRCA: HQ*
*2009 *Overflow*
*2011 *And So On*
*2016 *Valley of the Windmill*

**Konsertalbum**
*2008 *Circa: Live*
*2013 *Live From Here There & Everywhere*

## Eksterne lenker
* 
*  MySpace Circa:
*  NFTE intervju del 1 og del 2
Grasengfly

* større gressengfly
* Espers grasengfly

**Grasengfly** (*Mesapamea* spp.) er en slekt av nattfly som tilhører underfamilien Hadeninae. Det forekommer to arter i Norge, begge bare i Sør-Norge.

## Utseende
Middelsstore (vingespenn ca. 30&nbsp;mm), middels kraftige nattfly, grå eller brunlige på farge. Artene er gjerne ganske variable i fargen. Den ytre del av vingen er ofte lysere enn resten. Bakvingen er lyst grå eller brunlig. De to norske artene kan ikke skilles på ytre kjennetegn, man må undersøke kjønnsorganene for å bestemme arten med sikkerhet.

## Levevis
Artene har larver som lever på røttene og den nedre delen av stenglene av ulike gras (Poaceae). De voksne sommerfuglene flyr om natten, vanligvis på ettersommeren.

## Utbredelse

## Systematisk inndeling / europeiske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien Hadeninae
************** Stammen engfly, Apameini
*************** Slekten grasengfly, *[[Mesapamea]]* Heinicke, 1959
**************** Espers grasengfly, *[[Mesapamea didyma]]* (Esper, 1788) (= *Mesapamea secalella*)
**************** *[[Mesapamea hedeni]]* (Graeser, 1888)
**************** *[[Mesapamea maderensis]]* Pinker, 1971
**************** *[[Mesapamea moderata]]* (Eversmann, 1843)
**************** *[[Mesapamea pinkeri]]* Bacallardo, 1973
**************** *[[Mesapamea remmi]]* Rezbanayi-Reser, 1985
**************** større gressengfly, *Mesapamea secalis* (Linnaeus, 1758)
**************** *[[Mesapamea storai]]* (Rebel, 1940)

## Kilder
* Norges sommerfugler – Nattfly https://archive.today/20100519141757/http://www.toyen.uio.no/fagene/zoologi/insekter/norlep/noctuidae/noc_fam.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/m/mespamea_secalis.html
* Fauna Europaea, utbredelsesdatabase for europeiske dyr. http://www.faunaeur.org/ 
* Oversikt over alle artene http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/xyleninae/mesapamea/index.html
## Eksterne lenker
*
Leni

**Leni** er en opprinnelig tysk kjæleform av kvinnenavnene *[[Magdalena (navn)|Magdalena]]*, *[[Lena (jentenavn)|Lena]]*, *[[Helene]]* eller *[[Lene]]*.

**Leeni** er en finsk kjæleform av kvinnenavnet *[[Leena]]*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Leni Riefenstahl (1902–2003), tysk filmregissør
* Leni Stern (f. 1952), tysk jazzmusiker
* Lene Larsen Kaurin (f. 1981), norsk fotballspiller
* Leni Schwendinger, amerikansk lyskunstner

## Referanser


## Eksterne lenker
*
Riksvei 3 (Finland)

**Riksvei 3 (Finland)** (*[[finsk]]: Valtatie 3*) er en finsk riksvei som går via Tammerfors mellom Vasa og Helsingfors. Veiens lengde er 422 km, og den er den finske delen av Europavei 12.

## Kommuner og knutepunkter
### [[Österbotten]]
;Vasa
*  Vasklot, havnen i Vasa (fra Holmsund i Sverige, 4 timer, 1 tur/dag, RG Line)
*  Vasklot
*  Sentrum (Torget), felles trasé til Laihela
* Sandviken 
*  Långbacken, felles trasé til Korsholm
*  Gamla hamnen → Helsingby i Korsholm, parallellvei til motorveien

;Korsholm
*  Vikby → Perälä
*  Marasbacken
* Lappränt  
*  Helsingby 

;Laihela
*  Ruto → Kylänpää (gammel parallell riksveitrasé),  Rahamänty 
*  Laihela
*  Kylänpää

### [[Södra Österbotten]]
;Ilmola
*  Huissinkylä
*   Koskenkorva
*  Penttilä

;Kurikka
*  Nikkola, felles trasé til Saarenkylä
*  Saarenkylä
* Ikari
*  Jokipii
*  Vuohiluoma
*  Jalasjärvi
*  Hulkonmäki
* Erkkilänmäki → Yli-Koskue, nyere riksveitrasé vest for Koskue tettsted. Gamle riksveitrasén er nå lokalvei 17073 gjennom tettstedet
* Yli-Koskue

### [[Birkaland]]
;Parkano
*  Linnankylä, felles trasé til Kallionahde
*  Parkano
*   Kallionahde

;Ikalis
*  Heittola
*  Mansoniemi
*  Sammi
*  Ikalis

;Tavastkyro
*  Kyrofors/Kyröskoski
*  Tavastkyro
*  Kaakinvuori
*  Sasi

;Ylöjärvi
*  Ylöjärvi

;Nokia
*  Kalkku 
*  Pitkäniemi

;Birkala
*  Rajaniemi  
*  Birkala

;Tammerfors
*  Sarankulma
*  Lakalaiva  → Vanda, parallellvei til motorveien
*   
*   , felles trasé til 
*  

;Lempäälä
*  
* 
*  
*  
*  

;Valkeakoski
*  

;Ackas
*  
*  

;Valkeakoski
*  
*  

### [[Egentliga Tavastland]]
;Tavastehus
*   → til Kalvola

;Hattula
*  

;Tavastehus
*  
*  og    Tavastehus,  Tavastehus slott
*  

;Janakkala
*  
*  

;Riihimäki
*  
* 

### [[Nyland]]
;Hyvinge
*  
*  
*  

;Nurmijärvi
*  
*  

;Vanda
*  
*  
*    Ring III
*  
*  
*  

;Helsingfors
*  
*   Ring I
*  
* Haga 
* Tölö , felles trasé langs Mannerheimvägen til Skillnaden
*  Skillnaden →  fra Västra hamnen til Tallinn, fra Södra hamnen til Tallinn og Stockholm og fra Sörnäs hamn  til Tyskland og gods til bl. a. Polen.

Til Tallinn: minst 6 daglige bilfergeturer (ca. 3 timer) og 15 daglige (ca. 1 time 45 min) hurtigbåtturer (ikke i perioden januar-april). Til Stockholm: to daglige bilfergeturer. Til Travemünde: 1-2 daglige gods/bilferger.

## Kilder
* FENNIA Kartverk över Finland, Lantmäteristyrelsen og Weilin+Göös 1979. ISBN 951-35-1955-4
* GT SUOMI – FINLAND Vägatlas, Genimap Oy, Vantaa Finland 2005. ISBN 951-593-944-5
* Suomi – Finland Stadsatlas, Genimap Oy, Vantaa 2003. ISBN 951-593-874-0
* Grunnkart (Kartplatsen, Lantmäteriverket)
* Svenska ortnamn i Finland
* Kart over Tammerfors västra ringväg
* Brosjyre over veikryssnummer Helsingfors-Tammerfors

## Eksterne lenker
* 
* RG Line 
* Tammerfors västra ringväg
* Webkameror i Finland 
* Helsingfors hamn
Europavei 12 (Sverige)

**Europavei 12 (Sverige)** (E12, *Blå vägen*) er en svensk stamvei som går mellom grensen mot Norge og Holmsund via Storuman og Umeå. Veien er rundt 460 km lang, og den er del av europavei 12.

## Knutepunkter

;Storuman kommune
*  Riksgrensen mot Norge ved Umbukta →  (Norge)
* 
*  Västansjö →  (Norge)
*  Tärnaby tollstasjon
*  Storuman, felles trasé 2 km
;Lycksele kommune
*    Lycksele → 
;Vännäs kommune
*  Vännäsby
;Umeå kommune

*    Umeå, E4 felles trasé til Teg
*  Tegsbron
*  Teg
* 
*  Obbolabron (979 m)
* Holmsund 
*  Ferge fra Holmsund til  Vasa (Finland)

## Referanser


## Se også
* Europavei 12

## Eksterne lenker
* 
* Webkameror i Sverige
Asteroidefamilie

En **asteroidefamilie** er en gruppe av asteroider som deler baneelement, slik som store halvakse, eksentrisitet og banehelling, og spektra. Medlemmene er tenkt å være fragmenter av en tidligere asteroidekollisjon.

## Generelle egenskaper

Store asteroidefamilier inneholder flere hundre av de kjente asteroidene i tillegg til mange flere, mindre objekter som ennå ikke har blitt oppdaget, eller som ennå ikke har blitt studert. Små tette familier kan ha bare ti identifiserte medlemmer. Omtrent 33 til 35 prosent av asteroidene i hovedbeltet hører til i en familie.

Det finnes omtrent 20-30 anerkjente asteroidefamilier i tillegg til et titals mindre sikre grupperinger. De fleste asteroidefamiliene finner man i hovedbeltet, men flere familielignende grupper, som Pallas-familien, Hungaria-familien og Phocaea-familien ligger ved mindre store halvakse eller større inklinasjon enn hovedbeltet.

En familie har blitt foreslått i forbindelse med det store transneptunske-objektet Haumea. Noen studier har forsøkt å finne bevis for kollisjonsfamilier blant jupitertrojanene, men så langt fins det ikke konkluderende slike.

## Opphav og utvikling

Asteroidefamiliene er tenkt å være resultat av kollisjoner mellom asteroider. I mange eller de fleste tilfellene ble opphavslegemet knust og delt i småbiter, men der er også flere familier som stammer fra et større nedslagskrater som ikke ødela opphavslegemet (f eks Vesta-, Pallas-, Hygiea- og Massalia-familiene). Slike kraterfamilier består typisk av et enkelt stort legeme i tillegg til en sverm av andre asteroider som er mye mindre. Noen familier, som Flora-familien, har komplekse indre strukturer som til nå ikke er tilstrekkelig forklart, men kan være resultatet av flere kollisjoner i den samme regionen til ulike tider.

På grunn av måten de ble dannet på, har alle medlemmene en mye lik sammensetning. Merkbare unntak er de familiene som ble dannet  fra et stort differensiert legeme, som Vesta-familien.

## Referanser
Buckethead

**Buckethead** (Brian Carroll, født 13. mai 1969) var gitarist i Guns N' Roses i perioden 2000&ndash;2004. Han opptrår alltid med maske og Kentucky Fried Chicken-bøtte på hodet, derav navnet.

Han ble lært å spille gitar rundt 12-årsalderen av flere forskjellige lærere, mest kjent er Paul Gilbert. Han begynte ikke å ta det seriøst før han spilte på en lokal café. Der oppfordret Jas Obrecht ham til å utnytte talentet sitt mer etter å ha hørt en demo. Vennskapet mellom Jas Obrecht og Buckethead har blant annet resultert i DVD-ene Young Buckethead vol. 1 og 2.

Buckethead er mest kjent for å spille el-gitar, men han spiller mange andre instrumenter, blant annet bass, banjo, saksofon, fiolin, keyboard, ukulele og akustisk gitar.

## Referanser


## Eksterne lenker
* 
* 
*
Tamokdalen

**Tamokdalen** (nordsamisk: *Dápmotvuovdi*) er en 30 kilometer lang dal i Troms. Dalen strekker seg fra Balsfjordeidet i nord til den møter Målselva i sør. Dalbunnen ligger cirka 200 meter over havet, og de høyeste fjellene ligger 1600 meter over havet. Navnet kommer av det finske (kvenske) ordet *tammukka* som betyr ørret, altså «Ørretdalen».
Tamokelva som renner gjennom den sørlige delen av dalen og ut i Målselva, starter ved inngangen til Finndalen ved Harkinn gård. I den nordlige delen av dalen renner Nordkjoselva, som munner ut i Balsfjorden. Dalen er omgitt av høye fjell, karakteristiske for Indre Troms, blant annet Rostafjellet, Hattavarre og Tamokfjellet.

Kommunegrensen mellom Balsfjord kommune og Målselv kommune går gjennom dalen helt i sør, omtrent ved Erikbufossen i Tamokelva.

### Ulykker
Onsdag 2. januar 2019 ble 4 utenlandske skiturister tatt av snøskred da de var på topptur opp Blåbærtinden som ligger i Tamokdalen. En femte turist og en del av følget snudde av ukjente årsaker før skredet gikk. Det var han som fikk varslet om hendelsen. Grunnet dårlig vær og høy skredfare ble det vurdert at det var for farlig å starte en leteaksjon. Personene som ble tatt av skredet, var Mikael Sten (29), Niklas Nyman (36) og André Stenfors (32), alle fra Finland, samt Disa Bäckström (29) fra Sverige.

Skiløperne hadde på seg skredsøkere, og et redningshelikopter som fløy over skredområdet kort tid etter skredet, fikk inn signaler fra skredsøkerne, og disse områdene ble markert for senere søk. 13 dager etter skredet gikk, ble det sprengt bort snømasser for å utløse skred. Dagen etter kunne gravingen etter de omkomne starte. Det ble denne dagen funnet 1 av 4 skiløpere. Dagen etter ble 2 personer funnet, mens den siste ble funnet i et søk 10. juli samme år. I forbindelse med søket ble det brukt moderne utstyr som radar og magnetsøker.

## Referanser




## Eksterne lenker
* Fotografier fra Tamokdalen på Digitalt Museum
* Balsfjord historielag
Polarforskningssekretariatet

**Polarforskningssekretariatet** er en svensk statlig myndighet under Utbildningsdepartementet.

Polarforskningssekretariatets oppgave er å fremme og samordne svensk polarforskning. Det innebærer blant annet å følge og planlegge forskning og utviklingsarbeid samt organisere og gjennomføre ekspedisjoner i Arktis og Antarktis. Polarforskningssekretariatet er forvaltningsmyndighet for loven om Antarktis og vurderer om søknader om tillatelse til opphold eller virksomhet i området er i overensstemmelse med loven.

Polarforskningssekretariatet er siden 2019 lokalisert i Luleå. Sekretariatet forvalter Sveriges to forskningsstasjoner i Antarktis, Wasa og Svea. 

## Eksterne lenker
*
Europavei 12 (Norge)

**Europavei 12 (Norge)** (E12) er en norsk riksvei som går mellom Mo i Rana havn og riksgrensen ved Umbukta. 

Hele strekningen ligger i Rana kommune i Nordland fylke og er del av europavei 12 mellom Norge, Sverige og Finland. Veien går østover til Raudvatnet før den går sørover til riksgrensen mot Sverige ved Umbukta.

## Historie

Veien mellom Mo og Umbukta sto ferdig som vintervei i 1891. Man kunde kjøre på isen til Umfors i Sverige (34 km fra grensen) til en svensk vei som ble klar 1904. De siste 3 km av veien fram til riksgrensen og videre i Sverige ble bygd mellom 1936 og 1938, og mellomriksveien ble offisielt åpnet 13. august 1939.

Opprinnelig gikk E12 østover fra E6 i Mo i Rana. Forlengelsen vestover var skiltet riksvei 12 til den ble del av E12 i 2019.

### Utbedringer 1962–1972
Beslutningen om å legge Norsk Jernverk til Mo i Rana i 1946, medførte en stor kraftutbygging i Korgen kommune og Nord-Rana. Dette økte også behovet for at **riksveg 772** skulle være vinteråpen og tåle store kjøretøy. Mellom Utsikten og Umbukta ble det satt igang store omlegginger av veien, slik at NVE skulle få sikker framkomst til anleggene ved Sauvassåga og Storakersvatnet. Mellom 1962 og senhøstes 1972 ble veien asfaltert. På Gruben ble den flyttet til den nybygde Storgata. Fra Gruben til Utsikten ble det bygd en helt ny veistrekning, og fra Utsikten til Riksgrensen ble veien delvis utbedret, og delvis erstattet av nye veistrekninger.

### Ny trasé fra Tverråneset (1995)
I 1983 ble det utnevnt en veiplankomité, som i 1985 fremla innstillingen «Transportplan Mo». Rapporten foreslo å legge veien utenfor Gruben sentrum, og legge en ny veitrasé fra Tverrånes til øvre Gruben. Det ble også foreslått en rundkjøring ved Tverrånes, der veien skulle møte E6. En ny bru («sagbrua») over Tverråga ble bygd i løpet av årene 1991 og 1992, og den nye veitraséen ble åpnet den 10. november 1995.

### [[Umskartunnelen]] (2006)
Den 31. oktober 2006 ble tunnelen gjennom Umskaret åpnet, og erstattet dermed en veistrekning som nådde 650 moh over et værutsatt fjellparti. Samtidig ble E12 utbedret på begge sider av fjellovergangen, fra Raudvatnet i vest til Riksgrensen i øst. En rekke fjell-nabber, som forårsaket uoversiktlige situasjoner i svinger, ble fjernet på vestsiden. Langs Umbukta, øst for Umskaret, ble svinger erstattet av rette veistrekninger. Under halvparten av 2012 og av 2013 var Umskartunnelen stengt for reparasjoner.

## Trafikk

## Knutepunkter
### 

## Se også
*Europavei 12 (Sverige)
*Riksvei 3 (Finland)

## Referanser




## Kilder
*Erling Svanberg: *Langs vei og lei i Nordland – Samferdsel gjennom 3000 år*. Nordland fylkeskommune, Bodø 1990. ISBN 82-7416-021-5
* Knut Innset: *Fra Mo til riksgrensen. Blå vegen. Veg nr IX – rigsveg 772 – riksveg 77 – Europaveg 79 – Europaveg 12*, Årbok for Helgeland 2000, 31. årgang, Helgeland Historielag, 2000, ISBN 82-90148-59-3

## Eksterne lenker
* Vegvesenets vegkart
Vladimir Simončič

**Vladimir Simončič** var en jugoslavisk turner.

Han deltok i ett VM i turn for Jugoslavia; i 1922 i Ljubljana. Her deltok han på det jugoslaviske laget som fikk sølv i lagkonkurransen, bak Tsjekkoslovakia. I tillegg vant han sølv i skranke, bak Leon Štukelj. Hele 5 utøvere fikk delt andreplass i skranke i dette mesterskapet.
Nicola Vicentino

**Nicola Vicentino** (1511–1575/1576) var en italiensk komponist og musikkteoretiker, og en av sin tids mest visjonære musikere.

Vicentino kan ha studert hos Adrian Willaert i Venezia sammen med Cipriano de Rore og Carlo Gesualdo. Senere ble han  kapellmester i Ferrara, som var et senter for eksperimentell verdslig musikk på siste halvdel av 1500-tallet. Etter et kort opphold i Roma var han tilbake i Ferrara og senere i Siena. I 1563 ble han *maestro di cappella* ved katedralen i Vicenza  og to år senere i Milano, hvor han døde i pesten 1575–1576.

Selv om Vicentino skrev to bøker med madrigaler og motetter i en sofistikert harmonisk stil, fikk han størst betydning som musikkteoretiker. I hovedverket *L' antica musica ridotta alle moderna prattica* (Roma 1555) forsøkte han å knytte antikkens kromatiske og enharmoniske skalaer sammen med samtidens nyskapende verk som var i behov av et system for justering av tonehøyden i kromatiske intervaller.

Vicentino konstruerte blant annet et *[[archicembalo]]*, et mikrotonalt klaviatur med 36 tangenter i oktaven og laget et praktisk system for å skape kromatisk musikk med den middeltonetempereringen som var i bruk i renessansen – to hundre år før oppfinnelsen av temperert stemming. Han kan ha vært den første som nevnte volum som et ekspressivt musikalsk virkemiddel.

## Hovedverk
* Vicentino, Nicola: *L' antica musica ridotta alle moderna prattica*, Rom 1555

## Referanser


## Eksterne lenker
*
Midob

**Midob**ene er en afrikansk etnisk gruppe eller stamme som tradisjonelt holder til nordøst i Darfurregionen i Sudan. Samlet utgjør de drøyt 140 000 mennesker. Omtrent halvparten snakker fortsatt et eget språk som er i nær slekt med nubisk og tilhører den nilosahariske språkfamilien. Den andre halvdelen er arabisert, det vil si at de har gått over til å bruke arabisk som morsmål. Midobene har tradisjonelt vært nomader og har særlig drevet med sauehold, men også med kameler og kveg i noen utstrekning.

## Referanser
Arabisering

**Arabisering** innebærer at en folkegruppe som opprinnelig snakket et annet språk til daglig, går over til å bruke arabisk som morsmål. På lengre sikt kan arabisering også innebære at en folkegruppe som har gått over til å snakke arabisk som morsmål, oppgir sin opprinnelige etniske identitet, og antar en arabisk identitet.
Asuka (forskningsstasjon)

**Asuka** (japansk: あすか基地, *Asuka Kichi*) er en japansk forskningsstasjon i Antarktis, beliggende 930 moh på Prinsesse Ragnhild Kyst nord for Sør-Rondane i Dronning Maud Land. Stasjonen åpnet desember 1984. I perioden 1987 til 1991 var stasjonen helårsbemmanet og det ble gjennomført forskning innen meteorologi, glasiologi, geofysikk og atmosfæriske studier.

Stasjonen ble stengt i desember 1991 og benyttes nå kun til uovervåkede meteorologiske observasjoner av National Institute of Polar Research. Mesteparten av bygningsmassen på 450 kvadratmeter er begravet under snø.

## Eksterne lenker
* Antarctic Expedition. National Institute of Polar Research
MP35

**MP35** (Maschinenpistole 35) er en maskinpistol brukt av Tyskland før og under andre verdenskrig.
__NOTOC__
Den ble utviklet tidlig på 1930-tallet av Emil Bergmann (sønn av Theodor Bergmann). Den er en enklere versjon av **Bergmann MP34** (ikke til å bli forvekslet med MP34 fra Steyr), som igjen er bygget på **Bergmann MP32** som det danske selskapet Schultz & Larsen produserte på lisens fra Bergmannselskapet. Den ble produsert på Bergmannfabrikken i Suhl og hos Walther Waffenfabrik i Zella-Mehlis, hvor 5 000 eksemplarer ble laget mellom 1936 og 1940. Ved krigsutbruddet ble produksjonen flyttet til Junker & Ruh (produksjonskode «ajf»), hvor omtrent 40 000 eksemplarer ble produsert frem til produksjonen stoppet i 1944. De aller fleste av disse ble levert til Waffen-SS.

## Design
**MP35** har progressiv avtrekker for valg mellom hel- og halvautomatisk ild, fungerer med masseretardert sluttstykke og skyter fra åpent sluttstykke. Sikringen er plassert på venstre side av låsekassen. Mating av ammunisjon foregår ved at våpenmagasinet sitter på høyre side og tomhylsene kastes ut på venstre side. Løpet er innesluttet av en kjølekappe, og har munningsbrems foran. Den er kamret for ammunisjon i kaliber 9 x 19 mm Luger.

## Versjoner
***Bergmann MP32** – brukt av Danmark, produsert av Schultz & Larsen
***Bergmann MP34** – innført i Belgia som «**Mitraillette 34**»
***Bergmann MP35** – benyttet av Wehrmacht og hovedsakelig brukt av Waffen-SS

**MP35** ble også eksportert til Bolivia, Etiopia, Spania og Sverige, (hvor den gikk under navnet **Kpist m/39**).
Stane Vidmar

**Stane Vidmar** (født 29. november 1891 i Ljubljana, død 28. juli 1957 i Ljubljana) var en jugoslavisk turner.

Han deltok i fire VM i turn for Jugoslavia. Hans første VM var i Luxembourg i 1911, her fikk han én medalje; bronse i skranke. 

Hans neste VM var i 1913, i Paris. Der fikk han ingen medaljer, men fikk en femteplass i den individuelle mangekampen. Neste VM ble ikke arrangert før i 1922, i Ljubljana. Her deltok han på det jugoslaviske laget som fikk sølv i lagkonkurransen, bak Tsjekkoslovakia. I tillegg vant han sølv i skranke, bak landsmannen Leon Štukelj. Hele fem utøvere kom på delt femteplass i skranke. Igjen fikk han femteplass i den individuelle mangekampen. 

I neste VM, i Lyon i Frankrike i 1926, ble det på nytt sølv i lagkonkurransen, også denne gang bak Tsjekkoslovakia. Vidmar vant ingen apparatmedaljer denne gangen.

## Referanser
Kendra Bentley

**Kendra Bentley** (født 17. mai 1980) er en amerikansk modell som sammen med Freddy Holliday deltok i og vant sjette sesong av The Amazing Race. Hun har også hatt en gjesterolle i Scrubs.

## Eksterne lenker
*